తెలంగాణలో మహిళా తహసీల్దార్ దారుణహత్య WATCH LIVE TV
బీసీసీఐకి షాక్.. క్రికెటర్లకూ డోపింగ్ పరీక్షలు!
ఇక నుంచి క్రికెటర్లకు కూడా డోప్ టెస్ట్‌లు నిర్వహించాల్సిందిగా క్రీడా మంత్రిత్వశాఖ నేషనల్ యాంటీ డోపింగ్ ఏజెన్సీ (నాడా)ని ఆదేశించింది
TNN | Updated:
Oct 29, 2017, 03:23PM IST
ఇక నుంచి క్రికెటర్లకు కూడా డోప్ టెస్ట్&zwnj;లు నిర్వహించాల్సిందిగా క్రీడా మంత్రిత్వశాఖ నేషనల్ యాంటీ డోపింగ్ ఏజెన్సీ ( నాడా )ని ఆదేశించింది. భారత గడ్డ మీద జరిగే దేశీయ, అంతర్జాతీయ టోర్నీలకు డోప్ టెస్టులు నిర్వహించాలని సూచించింది. బీసీసీఐ నిర్వహించే అన్ని టోర్నీలకు డోప్ కంట్రోల్ ఆఫీసర్లను పంపే పూర్తి అధికారం నాడాకు కట్టబెట్టారు. వీరు క్రికెటర్ల నుంచి రక్తం, మూత్ర నమూనాలను సేకరిస్తారు. ఇప్పటి వరకూ అన్ని వ్యవహారాల్లో స్వతంత్రంగా వ్యవహరించిన బీసీసీఐకి ఇదో రకంగా షాక్ అనే చెప్పొచ్చు.
క్రికెటర్లకు కూడా డోపింగ్ పరీక్షలు నిర్వహించాలని వరల్డ్ యాంటీ డోపింగ్ ఏజెన్సీ (వాడా) గతంలోనే ఐసీసీకి సూచించింది. భారత క్రికెటర్లకు డోపింగ్ టెస్టులు జరిపేందుకు నాడాను అనుమంతించాలని వాడా బీసీసీఐని కూడా కోరింది. ఈ విషయంలో విఫలమైతే నాడా గుర్తింపును రద్దు చేస్తామని హెచ్చరించింది.